Charlie Cinelli

Charlie Cinelli, nòm d'arte de Giancarlo Cinelli (Sarès, 21 de noèmber del 1958), l'è 'n cantautùr, basìsta e chitarìsta bressà.

 Biografìa 

El g'ha ambiàt a stüdià müsica amò de picinì 'ndèla bànda müsical del sò paés endóche 'l g'ha sunàt el saxofono e dòpo ìga ciapàt el diplóma de "Maestro d'arte" el g'ha stüdiàt el contrabàs col maèstro Ricciuti al conservatóre de Brèsa. Al tèrs an però 'l g'ha 'mpientàt lé e l'è nat a sunà 'nsèma a la band de Iva Zanicchi come corista, saxofonìsta e chitarìsta. Endèl 1982 e 1983 el sùna apò col grùpo Novecento en Germània, en Scandinàvia e 'n Spàgna. 

Endèl 1985 el và a stà a Londra 'ndóche 'l se önés a divèrse formasiù, 'ntra le quàle gh'è: i Shalako, Tim Abbat, Ben Hennessy, Martin Taylor e Groff Brown.

El tùrna 'n Itàlia e del 1989 el rìa a nà dét endèl'orchèstra rìtmica de la RAI (1989/91), el sùna come basìsta endèna quach prudusiù de Mediaset (1990), e 'nsèma a Alfredo Golino e laùra 'n stüde per divèrsi prudutùr (Zanotti, Lavezzi, Valli).

El se önés al grupo Giuliacombo (WEA) col qual el fà l'album "Francesca" (1990).

El sùna 'ndèl Cantagiro 1992 ensèma a Lele Melotti e Gogo Ghidelli.

Ensèma col Melotti e 'l Golino el laùra con divèrsi artìsti, compàgn del Zucchero (Live in Moskow, Valzer d'un blues, Va pensiero, Trionfe el ganador a live autùno 2003), Cocciante (live 1991), Renato Zero (live 1992), Mina (Johnny, N° 0), Mario Lavezzi (Us a live 1993), Baccini (Nudo e live), Paolo Vallesi (Un giorno normale), Loredana Bertè (Strade di fuoco).

El fùrma 'l trìo Charlie & The Cats, ensèma co Alan Farrington e Cesare Valbusa, che 'l se ezebés del 1993 endèle pruvìnce de de Brèsa, Bèrghem e Cremùna, condèn repertóre uriginàl per lo piö fat de cansù endóche 'l mes•ciàa sö 'l bresà co l'inglés e l'italià. El g'ha utignìt dei bèi sucèsi pò a Milà, Màntoa, Reggio Emilia, Roma, Telese Terme (Rock Festival), Trezzo d'Adda (có Bottine Souriant), Capoliveri (Sugar Reef), Cuneo (Folk-rock festival), Bolzano, Predazzo, Moena e Arma di Taggia (Folk Festival).

L'è autùr e atùr endèla comédia 'n bresà "Törölölö" co la regìa de Giorgio Galvani.

Ensèma co Giorgio Zanetti (còmich de "Convention" trasmisiù de RAI 2 e "La sai l'ultima" sö Canale 5) el scrif, el prodüs e l'entèrpreta i spetàcoi de cabaret: Fat&Tender endèl 2003, Apotheke 'ndèl 2004 e Attenti a quei due 'ndèl 2005.
Endèl 2004-2005 el stüdia amò canto ensèma col sopràno Floriana Cavalli.
El scrìf la colòna sonóra del cine de Marco Preti “Lupo che corre”, dedicàt a le impréze de Roberto Ghidoni, a l'Iditaroad en Alaska.
Endèl més de utùer del 2005 el rècita 'ndèl cortometràgio de Claudio Uberti “Un casale, due gessetti, tanti ricci”, ensèma co Omar Pedrini e Roberta Garzia.

 Discografìa 
El g'ha firmàt 14 entrà CD e vìdeo.
El repertóre uriginàl el ciàpa dét 130 cansù:

Discografìa ensèma ai Charlie & The Cats

AnTitolFormàt1993Live at Donne & MotoriMC1993Greatest TitsCD1994OrzinuoviCD1995VakaputangaCD1996Baciami L'OrsoCD1998Des agn de LaivCD2004The OriginalCD2005Ö!CD2007Sö n'sèmaCD2008LeccoverCD
Discografia de sulìsta
AnTitolFormàt1998TörölölöCD1999Charlie CinelliCD2001Nòm e CognòmCD2003En casa, en céza...al barCD2006SìforàlCD2009Sta 'n BandaCD2010Merlin MagùCD

Óter
AnTitol2003Fat&Tender2004Apotheke2006Menemà

 En televiziù 
 MTV - El sùna 'ndèi "Freevoli", band de la trasmisiù de MTV "Coyote" prezentàda de Fabio Volo
 Rete A - En Music Zoo per La stetmàna de Charlie Cinelli con 9 cansù uriginài
 Rete 4 - Miss Padania 2004 co la cansù “Èl de la àl”
 Rai 2 - New Roads co Omar Pedrini e Follia Rotolante co Davide Van De Sfroos

 Colegamèncc estèrni 
 Sit uficiàl
 °rda 'l vìdeo de "Höpei che Spöha"   cantada de Charlie e "traducìda" de Fabio Volo a "Coyote" sö MTV 
   Sit del cortometràgio "Un casale due gessetti e tanti ricci" 

Categoria:Cantant italian
Categoria:Cantant in lengua lombarda
Categoria:Ghitarista
Categoria:Nassud in Provincia de Bressa
Categoria:Nassud in del 1958